बीकानेर - बोलेरोसवार लूटेरों ने मूंगफली से भरा ट्रक लूटा
बोलेरो में सवार होकर श्रीगंगानगर रोड पर पहुंचे चार लोग मूंगफली से भरा ट्रक लूटकर फरार हो गए। पंजाब में गुरदासपुर निवासी सतनामसिंह की गाड़ी टाटा 407 का ड्राइवर है। बुधवार को सायंकाल वह कोलायत के खिंदासर गांव से करीब 20-25 क्विंटल मूंगफली से भरा ट्रक लेकर लूणकरणसर की मंडी के लिए रवाना हुआ था। रात को करीब 8.30 बजे श्रीगंगानगर रोड पर डी. के. ट्रांसपोर्ट के पास पहुंचा तो अचानक एक बाेलेरो गाड़ी ने सामने आकर उसका ट्रक रोक लिया। बोलेरो में सवार चार लोगों ने ट्रक ड्राइवर से मारपीट की और उसका ट्रक लूटकर फरार हो गए। ड्राइवर की रिपोर्ट पर बीछवाल पुलिस थाने में मुकदमा दर्ज किया गया है।
bho_Deva hin_Deva